
FYRIRMÁLI. 


Í fyrra vetur, þá er mjer barst auglýs- 
ingin í Þjóðólfi 192. febr. f. á., um að 
senda mætti ritgjörð til þeirra, er stýra 
dánargjöl Guttorms prófasts Þorsteins- 
sonar, Í því skyni, að þeir tækju hana 
undir mat, og hún væri launuð að nokkru, 
ef hún þætti þess verð, og yrði prent- 
uð, kom mjer til hugar (ekki vegna verð- 
launanna, því fyrir þeim er lítið að gang- 
ast, heldur vegna hins, að komast með 
svo hægu móti að áliti merkustu manna) 
að semja ritgjörð dálitla um nautpenings- 
rækt, því að mjer þótti þess konar rit- 
gjörð eiga vel við, eptir því sem nú 
horfist á með landbúnaðinn. Þessa rit- 
gjörð sendi jeg stjórnendum ofannefndr- 
ar dánargjafar, og hef eg orðið svo hepp- 
inn, að þeim hefur geðjazt að henni, og 
gefið henni þann vitnisburð, að hún væri 
„vel verðug þess, að koma út á prenti“. 
Þetta, en ekki verðlaunin, sem jeg á í 
vændum, hvetur mig til að styðja að 
því, að ritgjörð þessi komi fyrir alþýðu 
sjónir, þó að jeg sjálfur viti af mörgum 


vansmíðum á henni á ýmsan hátt og ó- 
fullkomlegleikum, er jeg fæ þó eigi bætt úr. 
Þau rit, erjeg hef haft til stuðnings, 
og dregið út af ýmsar greinir og dæmi 

í ritgjörðinni, eru þessi hin helztu: 

1. Atli með Búalögum eptir Björn pró- 
fast Halldórsson. 

2. Um not af nautpeningi eptir Ólaf 
stiptamtmann Stephensen. 

3. Grundsætninger i Landoeconomien af 
Carl Luno. 

4. Practisk Anvisning til Mælkeköers 
fordeelagtigste Vinterpleie af I. D. 
Martens. 

5. Kjendetegn paa de bedste Mælkeköer 
af Gustav Michelsen. 

Að öðru leyti er ritgjörðin byggð á 
reynslu sjalfs mín og annara, erjeg hef 
átt tal við, eða þá á sögusögn og munn- 
mælum, og er þess þá við getið. 

Jeg enda þá fyrirmála þenna með 
þeirri ósk, að gallarnir á ritgjörðinni 
njóti skynsamlegs umburðarlyndis og 
frekjulausrar aðfinnslu, en hið nýtilega í 
henni verði þeim til gamans og gagns, 
er girnast vilja. Ritað í aprílmánuði 1858. 

Höfundurinn. 


ir 

Efni bókarinnar ákveðið. 
Ein af skepnu-tegundum þeim, sem hin 
algóða forsjón hefur skapað mönnunum 
til gagns og framfæris, er nautpening- 
urinn; þykir hann hvervetna arðsamur, 
þar sem hann er stundaður og hirtur 
vel; þó þykja búnot hans enn hollari, en 
hinum augsýnilega arði svarar. Oss Ís- 
lendingum er einkanlega hagkvæm mjólk 
hans og húðir; sumstaðar er og kjötið 
og mör í miklum metum, einkum þar 
sem til kauptúna dregur. Öðrum þjóð- 
um þykir og mjög mikið varið í naut- 
peningsræktina, og leggja því alla stund 
á, að bæta kynið og hirðingu þess. Fornar 
Sögur og sagnir um forfeður vora sýna 
og fram á það, að hjer á landi hefur 
mikil stund verið lögð á nautpening, og 
fram til næstliðinna aldamóta var hann 
meiri, Í samanburði við sauðfjenaðinn, en 
síðan, því sauðfjárræktin hefur um stund 
rutt sjer svo til rúms víða hvar, að 
Nautpeningur hefur, ef til vill, fækkað 

um of, og ofmikil rýrð fallið á álitið um 
kosti hans, og ræktun hans oflítill gaum- 
ur gefinn. Fari nú svo að fjárfaraldrið 
færist yfir landið, þyki mjer líklegt, að 
nautpeningurinn nái aptur gildi sínu. Að 
vísu er fróðleikur og gagn að því, hvernig 
sem stendur á, að vita nokkuð um eðli, 
kyn, hirðingu og arð skepna þeirra, sem 
menn framfærast af, en því meiri nauð- 
syn ber til þess, sem atvinnuvegurinn er 
mikilsverðari. Mjer hefur því komið til 
hugar, að semja dálítinn ritling um naut- 
peningsrækt, byggðan á eigin eptirtekt 
og reynslu og frætibókum þeim, er jeg 
hef við höndina um það efni. 


A 

Eðli og kynnautpenings. Naut- 
peningurinn lýtur undir jórtur- og júfur 
dýraflokkinn. Kynferði hans, þau sem 
vjer höfum kynni af, eru tamin og spök 
og hæggjörðrar náttúru, nema graðungar 
sumir, sem kippir í hið villta og óstýri- 
láta kynið, verða þeir baldnir, eyknir og 
jafnvel mannskæðir. Fimm eru talin 


= 

aðalkynferði nautpenings, og mismunar 
þeim nokkuð hverju frá öðru, bæði að. 
skapnaði, limalagi lit og gæðum. Má 
kenna þau við löndin, er þau eiga helzt 
heimkynni sitt í, og kalla þau: hið Ung= 
verska, Svissneska, Þýzka, Breska og 
Vindlenska. Af kynferðum þessum telja 
menn hið Brezka bezt, einkum eina teg- 
und þess, sem frá Skotlandi er ættuð, 
og sem verið er nú að breiða út, og 
blanda saman við Svissneska, Þýzka og 
Vindlenzka kynið með mezta áhuga, og 
þykir hin bezta kynbót, einkum í tilliti 
til stærðar, holda og staðgæða. Þessu 
næst virðist mjer mega telja hið Vind- 
lenzka. Margar eru og orðnar kynblend- 
ings-greinir nautakynsins; því útlendar 
þjóðir gjöra sjer mikið far um, að blanda 
kynin til kynbóta.  Eðlisfari og aldri 
kynferða þessara svipar mjög saman; þau 
eru sem sje frumvaxta, fljót í gagnið, 
geta víðast hvar þrifizt, þurfa kjarngott 
og vökvamikið fóður, og mikið að drekka. 
Graðungur á öðru ári og kvíga á þriðja 

ári eru jafnast komin í gagn, og enda 

fyrri. Meðgöngutíminn er fullar 40 vik- 
ur, þó eiga kýr fullburða kálfa enda 2 
vikum fyrir 40 vikna tal, og margar hafa 
yfir 1, 2, já enda 3 vikur, einkum (að 
sögn) fái kýr með minnkandi, og beri 
með minnkandi tungli, og gangi með 
bolakálf. Kýr eru jafnast einkelfdar; þó 
ber opt við, að þær eru tvíkelfdar. Naut- 
peningur er tíðast fullvaxta og kominn 
í fullt gagn frá 5 til 7 ára gamall, og 
fer að fella af, eptir það hann er 12 ára; 
20 til 25 ár er hans hæsti aldur. Að 
þekkja aldur nautpenings af einkennum 
á sjálfum honum, er ekki auðvelt, því að 
þótt þekkja megi, hvað gamall hann er, á 
tönnunum, meðan hann er að fella kálfs- 
tennurnar, eins og á hornum hinna hyrndu, 
þar sem menn segja, að hringur komi 
næst höfðinu á hornið í hvert skipti, sem 
kýrin hafnast, og á horn graðunga eða 
uxa með ári hverju, þá geta ýms atvik og 
breytingar valdið því, að eigi verði unnt 
að vita hið rjetta af einkennum þessum, 
þó að af þessum og fleiri líkum megi 
fara nærri um aldurinn. 

vð Ð 

Nautpenings-kyn Íslendinga. 
Eptir því, sem jeg kemst næst af allri lýs- 
ingu á hinum áður töldu kynferðum naut- 
peningsins, þyki mjer sennilegast að ætla, 
að hinn íslenzki nautpeningur eigi kyn 
sitt að rekja til Vindlenzka kynsins, og 
sje ein grein þess. Væri kynbót og hirð- 
ing öll stunduð hjer, eins og Í öðrum 
löndum, myndi hann ekki standa mikið 
á baki hinna beztu kynferða erlendis, 
hvorki að mjólkurhæð nje gæðum, en 
annan eins vöxt eða þýngd gæti hann 
ekki fengið. Þó að vöxturinn sje góður 
kostur, bæði vegna þess, að stóra kýrin 
er mjólkurhærri, en hin smáa, sjeu báð- 
ar jafn-góðarað eðlisfari; stóra nautið er 
miklu betra til frálags en hið smáa, sjeu 
bæði jafn-feitlagin, — þá fylgir vextinum 
sá ábætir, fóðurþýngdin; því að stærri 
gripurinn þarf miklu meira fóður jafn- 
aðarlegast, en hinn smærri, og verður 
munurinn, þegar alls er gætt, einatt miklu 
minni, en orð er á haft, og er þetta vel 
athugandi, því að fóórið er svo dýrmætt og 

hátt í verði, að ekki er lengi að rýrast 
arður mjólkurháu kýrinnar í samanburði 
við meðalkúna, skyldi hin síðar nefnda 
þurfa þriðjungi minna fóður, en hin. Það er 
annars augsýnilegur skaði fyrir landbún- 
að vorn, hve lítill gaumur því er gefinn, 
að bæta nautakynið; menn þurfa ekki 
annað en bera saman, þótt eigi sje nema 
meðalkú og ljelega, þá sjest bezt ársskað- 
inn; og verður skaði þessi mikill, þegar 
hann dregst saman í mörg ár, á mörg- 
um kúm ljelegum. Til þess nú að gefa 
bendingu dalitla um, hvernig menn eigi 
að velja gott kúakyn, vileg drepa á á- 
lit manna í því efni. 


4. gr. 

Um einkenni á góðum mjólk- 
ur kúm. Ólafur Stephensen telur í riti 
sínu „um not af nautpeningi“ þessi ein- 
kenni óbrigðul á góðri mjólkurkú : „hún 
sje vambmikil, með miklu júfri og stórum 
spenum, er sjen digrastir upp við júfrið; 
sje með miklum og digrum mjólkuræðum, 
er gangi frá bringukolli til júfurs, víð- 

um og djúpum mjólkurholum báðu megin 
undir kviðnum, og mjólkurpoka framan 
til við júfrið; liðir í halanum nái til kon- 
ungsnelja, og því betra, sem lengra er“. 
Við lýsingu þessa má og bæta einu og 
öðru, sem einkennum á góðum mjólk- 
urkúm, t. a. m.: höfuð þeirra sje smátt 
og frammjótt; hálsinn langur og grann- 
vaxinn; fæturnir mjóir og stuttir; þær 
sjeu gleiðgengar aptan; júfurstæðið sje 
breittog stórt, og skinnrúm mikið að apt- 
an upp undir beranda; fisklítið sje það, og 
dvergspenar stórir; þær sjeu malabreiðar, 
söðulbakaðar og sveipurinn á hryggn- 
um  aptarlega;  háralagið snöggt og 
mjúkt; framtennurnar sjeu 8 eða 9. Lit- 
urinn virðist lítið gjöra til mjólkurhæóð- 
arinnar, en til kostgæða mikið; það er 
í almæli, að dumbóttar kýr sjeu kúa- 
beztar, einkum upp á kost, sömuleiðis 
hjelóttar kýr, kolmúlóttar, bröndóttar og 
þrílitar. Af öllum litartegundum á kúm 
hef jeg lakasta trú á hvíta litnum í til- 
liti tilkosts; en opt eru hvítar kýr mjólk- 
urháar. 

Í árritinu, Gesti Vestfirðingi, 4. árg. 
er skýrt frá einkennum þeim, er frakk= 
neskur maður, Frantz Gnénon að nafni, 
fann að voru óbrigðul upp á mjólkur- 
hæð kúa, og hvað lengi kýr hjeldu mjólk 
vel á sjer eptir burð; er í tjöðu riti skýrt 
vel frá einkennum þessum og sundur- 
deilingu kúakynsins eptir þeim. Allt 
um það er skýrsla sú ekki nægileg, til 
að þekkja á því kúakynið og gæði þess; 
til þess þarf að sjá myndir þær, sem 
teknar eru af kúnum að aptan, og sem 
fylgja hinni dönsku ritgjörð um það efni. 
Þar eð jeg þykist ekki betur geta skýrt 
grein þessa, en gjört er í áður nefndum 
kafla í Gesti, sleppi jeg að fjölyrða um það 
framar, en hvet alla, sem leggja stund 
á þess konar fræði, að vera sjer út um 
ritgjörðina á dönsku. 


5. gr. 

Einkenni ágóðum búnautum. 
Búnaut eiga að hafa svipuð einkenni og 
þau, sem upp eru talin á góðum mjólk- 
urkúm, að þeim fráskildum, sem ekki 

eru samboðin eðli þeirra. Auk þessa 
eiga þau að vera fjörug og fljót til að 
ríða, hraustleg, en þó eigi mjög illileg, 
og dökk á lit. Kippir afkvæminu engu 
síður í föður- en móðurkynið, og er því 
auðsætt, að ekki ríður minna á bolan- 
um en kúnni, til þess að afsprengið verði 
sem kosta bezt. Undan fjörugu nauti 
telja menn verði örgengar kýr, undan 
hraustu hraustar, undan höfuðsmáu höf- 
uðlitlir kálfar, sem er hagkvæmt í tilliti 
til burðarins; þá sækja og kálfarnir lit 
sinn í kynið. Menn þykjast líka hafa 
tekið eptir því, að ríti búnaut af slæmu 
kyni velkynjaðri kú, verður hún fyrir hið 
sama lakari til mjólkur og kosta, og því 
lakari sem optar er. 


6. gr. 

Ungkálfa val og eldi. Þegar 
velja skal ungkálfa til lífs, verða menn að 
gjöra sjer far um, að fá þá sem kyn- 
bezta í báðar ættir, þar að auki helzt 
með þeim lit og einkennum, er menn 
vildu æskja sjer að hin fullvaxna naut- 

kind hefði. Mjer virðist því ekki þörf á, 
að gefa um það sjerstakar reglur, því að 
þær eru fólgnar í því, sem áður er sagt 
um einkenni góðra kúa og búnauta; þess 
vil jeg þó geta, að bezt er að ala undan 
þeim kúm, sem eru á bezta skeiði, 5 til 
10 vetra. Til eru þeir kálfar, sem geta 
ekki lifað nema um tíma (stagkálfar) ; 
segir O. St., að sveipurinn á þeim sje á 
hryggnum yfir nafla, eða fyrir aptan hann. 
Sumir taka kálfana nýfædda á lopt á 
apturfótunum, til reynslu, hvort þeir sjeu 
stagkálfar, þó er þetta ekki óbrigðult. 
Ala má kálfa á hverjum tíma árs, sem 
vill, og búanda þykir hagkvæmast, þó er 
sú venja tíðust, að kálfar sjeu aldir fyrri 
hluta vetrar; þykir það hollara fyrir bú- 
ið, því að kvíguuni er ætlað að koma í 
gagnið, þegar hún er fullra 2 ára, og 
bolanum á 2. ári. Eptir áliti greindra 
búmanna, bæti hjerlendra og útlendra, 
eiga þeir kálfar að verða vænstir að stærð 
og gæðum, eptir því sem þeim er unnt, 
sem komnir eru undir í gróanda, og al- 
ast því fyrst á gróanda grasi. Hjer á 

landi eru kálfar almennt aldir svo, að 
þeir eru teknir undan kúnum, og aldir, 
aðskildir frá móðurinni, á mjólk hennar, 
eða annara kúa. Gefa skal kálfum opt 
og lítið hina fyrstu dagana, og smáfreka 
við þá mjólkurgjöfina, allt til þess þeir 
eru hálfsmánaðar, annars geta þeir sýkzt, 
og enda drepizt. Þá þykja kálfar vel 
aldir, fái þeir 4 til 5 potta nýmjólkur á 
dag í hinar fyrstu 6 til 8 vikur, og 
mjólkin síðan smádregin af þeim, en gefin 
þá ýms skol og matleyfar, og því haldið 
á fram ásamt heygjöfinni, unz þeir eru 
missiris- eða jafnvel ársgamlir. Þeir, 
sem eru mjólkurlitlir, geta bætt eldi kálí- 
anna með rúgmjöli, er hrært sje saman 
við mjólkurbland; með sýru má og bæta 
drykk kálfanna, einkum bolanna, en var- 
úð þarf við að hafa, að ekki sje of mikið 
á þá borið; eins er þeim gott allt það 
seyði, sem feiti er í. Ríður mikið á, að 
kvígukálfum sje gefið sem mest að drekka, 
og sem optast volgt, svo að þeir verði 
vambmiklir og þorstlátir. Veturalda kálfa 
skal venja sem fyrst við hey, mjög lítið 

í fyrstu, og freka smámsaman. Heyið 
skal vera hreint og myglulaust, kjarn- 
gott en lyktardauft, annars venst kálf- 
urinn við heyvendni, sem helzt við hann, 
eigandanum einatt til óhagræðis og skaða. 
Gefa skal kálfum salt að mun, 1 lóð á 
dag, eða meira, og núa tennur þeirra með 
því, og eykur hvorttveggja þrif þeirra. Bás 
eða bólkálfa þarf að vera þurt og þokka- 
legt; kemba skal þeim og þrífa sem bezt, 
sömuleiðis gjöra þeim keytubað, komi 
óþrif eða lús á þá, enn fremur leysa þá, 
og lofa þeim að leika sjer við og við. 
Allt nautpenings ungviði skal fóðra, sem 
bezt verður, hin 2 fyrstu árin, og dreg- 
ur það af því dáminn alla æfi. 
Útlendir eru miklu rífari á kálfa- 
eldi en vjer Íslendingar; þeir ætla þeim 
9 til 4 fyrstu mánuðina frá 12 til 20 
merkur nýmjólkur á dag; sumir láta þá 
ganga G til 8 vikurnar fyrstu enda undir 
vænstu kúm; skilst mjer, að þeir sjeu á 
því máli, að því betur sem kálfarnir sjeu 
aldir, þess bráðþroskaðri verða þeir, komi 
fyrri í gagnið að skaðlausu, og verði 

betri gripir til frambúðar, Sjeu kálfar 
látnir ganga undir, segja þeir, að kýrnar 
mjólki betur, þegar kálfar sjeu teknir 
undan þeim, en þær eigi annars að sjer, 
hafi þær bæði fyrir og eptir nóg og hag- 
felt fóður. Þegar venja skal kálfa und- 
an kúm, verður að hafa gát á því, að 
þeim bregði ekki of mikið við. 


a 

Nær má nautpeningur koma í 
gagnið, ognær fer hann úr því? 
Þarfir manna og áhugi um arðinn valda 
því, að þeir koma nautpeningnum of fljótt 
í gagnið. Jeg veit þess dæmi, að farið er 
að brúka bolakálfa, áður en að þeir eru 
ársgamlir, og kvígur hafa borið þriggja 
missira. þetta er fásinna mikil, sem 
skemmir bæði skepnuna sjálfa og kynið. 
Graðunga ætti aldrei að brúka til kúa, 
fyrri en þeir eru komnir langt á 3. missiri, 
og kvígur ættu ekki að bera, fyrri en á 
hinu 5.; þó geta útlendir þess, að kvíg- 
urnar verði mjólkurhærri, ef að þær kom- 
ast sem fyrst Í gagnið; en þær þurfa þá 

sjerlega gott uppeldi og fóður fram eptir 
æfinni. Vildu menn vanda kyn naut- 
peningsins, ættu graðungar ekki að brúk- 
ast, fyrri en þeir eru 2 ára, og kvígur 
ekki að fá, fyrri en á sama aldri. Dug- 
legu nauti og velöldu má ætla 60.til 80 
kýr, og enda fleiri um árið, en ekki er 
gott að brúka það lengur en í 3 ár. 
Kvígum er hentugast að ætla ung naut, 
verði því komið við. Kýr fara að fella 
al 15 ára, og sumar fyrri; og ekki er 
vert, að halda til streytu með þær, eptir 
að þær eru orðnar 15 vetra; úr því er 
gagn það, er menn af gripnum hafa, meir 
heppni en forsjá að þakka, þó gefast 
stöku gripir, sem haldast í sæmilegu 
standi fram til tvítugs aldurs. Það er 
ætlun mín, að í viðkomu nægi að ala 
árlega 1 kvígukálf fyrir hverjar 7 kýr. 


8. gr. 

Fjós. Það þarf að vera rúmgott, 
hlýtt og lekalaust. Breidd þess, eða þá 
lengd, sjeu básar látnir liggja frá göli- 
um, en flór frá miðjum hliðvegg, sje að 

minnsta kosti 14 fet, eða hjer um Tál.; 
er básnum þá ætlað að vera 5 fet á 
lengd, en flórnum 4 fet á breidd. Bás- 
breiddin fyrir fullstóra kú þarf að vera 
37 fet. Rásar sjeu mjúkir og hnúska- 
lausir, og hallist lítið eitt til flórs, þó 
má það eigi mikið vera, sízt þeir, sem 
þær kýr eru á, sem komnar eru nærri 
burði. Mýkt og sljettu halda básar lengi, 
sjeu þeir tyrfðir með blautu mýrartorfi, 
og þur aska borin síðan ofan á. Bás- 
steina skal hirða vel, og bera daglega á 
þá moðsalla, til mýktar, og annað, sem 
til þess er hentugt. Að láta kýr etaúr 
jötum er hagkvæmt fyrir heyið, en þá 
þarf fjósið breiðara. Flór á að vera sem 
sljettastur og halla til fjósdyra, og inn- 
anvert víð þær ætti að vera vilpa, með 
óvaltri hellu eða hlemm yfir, og svo til 
hagað, að í hana gæti runnið þvagið af 
flórnum. Hæð fjósa þarf að vera 4 til 
6 álnir, af flór og í mænir, eptir stærð 
þeirra. Gluggar þurfa á fjósum að vera, 
til að bera birtu, því að í myrkum fjós- 
um þrífast kýr verr en í björtum. 

Strompar þurfa að vera á mænir fjósa, 
er verði bæði byrgðir og opnaðir eptir 
því, sem á veðráttu stendur og hita í fjós- 
inu, svo að hitinn verði jafnan skamt- 
aður eptir þörfum, því að baðhiti er kúm 
Jafn-óhollur sem kuldi, og rýrir bæði nyt 
þeirra og hold, og veldur stundum doða- 
sótt. Um fjósdyr á vel að búa, svo að 
enginn dragsúgur sje um þær, og sömu- 
leiðis um allar ranghalahurðir, er liggja 
kunna úr fjósi í bæi, garða eða vatnsból. . 


Sr 

Heygjöf. Mjólkurkýr þurfa mjólkur- 
hey mikið, kjarngott og eptir þeirra smekk, 
eigi þær að gjöra fullt gagn. Vökva- 
mikil holgresistaða græn mun vera hið 
bezta hey til mjólkur af þeim grasteg- 
undum, sem kýr hjer á landi eru jafn- 
aðarlegast fóðraðar á. Líntaða er lak- 
ari til mjólkur, en betri er hún til 
holda og kosts; kýr eta hana sjaldan, 
sje sólremma á henni, nema hún ann- 
aðhvort orni eða sje söltuð.  Ornuð taða 
spillir ætíð meir og minna mjólkurhæð 

kúa; en til holda er hún góð, sje hún 
ekki of megn, svo að hlaupi á kýr af 
henni.  Mygluð taða þykir kúm optast 
góð; en óheilnæm er hún þeim; hún 
veldur þeim hósta, hriglu, lungnaveiki, 
og, ef til vill, því, að þær láti fangi. 
Flestallt eyjahey, einkum það, sem sprott- 
ið er upp af fugladriti og á sjávargrund- 
um og melgresi, er gott fóður handa kúm. 
Stórt vallendisúthey, fjallabrok, fergin, 
stör, sem ekki er leir á, er allt ágætt 
kúahey með góðri töðu; gjöra kýr fullt 
eins mikið gagn, í tilliti til mjólkurhæð- 
ar, þó að þær hafi fjórða part af þess 
háttar heyi einhverju, eins og þótt þær 
hefðu tóma töðu.  Opt lifa þær því nær, 
eða eingöngu á straxnefndum fóðurteg- 
undum, og mjólka vel, en kostminni verð- 
ur mjólkin, en af gjöf góðrar töðu. Að 
salta töðu handa kúm er ágætt, en gjöra 
þarf það með varúð. Sje taðan of sölt- 
uð, kemur hitaseiðings megna í hana, svo 
að hún verður óhæfilegt kúafóður, þótt hún 
ekki brenni.  Sje vatn í töðunni, sem 
söltuð er, eða drepi hún í heystæðunni, 

þyrkist hún annaðhvort upp eða lÍarig= 
seyðist niður, og heldur í sjer hitanum 
fram á vetur. Söltuð taða getur brunn= 
ið, en vart mun logi koma upp í henni. 
Að gjöra meðaltöðu að kraptgæðum vel 
grasþura, og salta nokkuð, reynist vel. 
Útlendir gefa kúm salt með fóðrinu smátt 
og smátt, að minnsta kosti 2 lóð kúnni 
annan hvern dag; segja þeir, að það sje 
heilnæmt kúm, og að mjólk þeirra verði 
kostbetri við það. Fleira má gefa kúm 
til fóðurs, t. a. m. söl; þau eru samt 
varúðarverð, því að kúm hættir við að 
verða lausgengum af þeim; hrís rifið 
niður í smálengjur, steinbíts- og þorsk= 
bein barin eru og kúm gefin í heyskorti, 
en slíkt fóður er einungis til holda, og 
verður að gefa ávallt nokkuð hey með 
til jórturs. Í harðindum hefir kúm verið 
haldið við líf um tíma, með því að hella 
ofan í þær nyt sjálfra þeirra, og gefa 
þeim ofurlitla heytuggu með; hrossakjöt 
má gefa kúm, að vitni útlendra, bæði 
saltað og úldið, og er það talið gott bæði 
til mjólkur og holda. Þessu til sönn- 

tnar, er Sagt frá aðferð bónda nokkurs 
í „Angeln“, sem bjó í koti nokkru í 
Fahrenstaðs sókn, og gat uppháflega 
fóðrað þar 2 kýr; honum kom þá til 
hugar, að gefa þeim hrossakjöt; hann 
skar það utan af beinunum, sauð það 
síðan, saxaði í smátt og blandaði saman 
við saupfóður, er útlendir brúka handa 
kúm; svelti hann þær fyrst til að eta 
það, en eptir á, með vananum, átu þær 
það vel; þótti honum þá sem bæði jyk- 
ist í kúnum mjólk og kostur við fóður 
þetta; síðan ljet hann greinda menn 
smakka bæði smjör og mjólk úr kúnum, 
og gátu þeir ekkert óbragð fundið af 
hvorugu. Hann jók þá útvegi sína bæði 
af hrossakjöti og af kúaskrokkum, þeirra 
er drepizt höfðu þar í grennd, hengdi 
hann skrokkana kringum kotið, og hirti 
ekkert um, þó að þeir úldnuðu; loks 
eptir 20 ár var hann orðinn svo bygg- 
inn af forða þessum, og efnaður að öðru 
leyti, að hann gat haldið 5 kúm á sama 
kotinu.  Rófna- og næpnakál er kúm 
heilnæmt ög gott fóður til mjólkur. Að 

undirvöxtur, rófur, næpur og jarðepli verði 
haft að fóðri fyrir kýr, eins og í öðrum 
löndum, fyrir því þarf varla að gjöra 
ráð íbráð; af jarðeplafóðri verður mikil 
mjólk, en kostljett, en af gulrófna, og 
einkum kálrabírófna fóðri verður bæði 
mikil mjólk og kostgóð. Hafrar og smári 
eru og ágætt kúafóður. Rúgur er enn 
talið bezta fóður fyrir kýr, og er 1 pund 
hans talið til fóðurs jafngildi 4 punda 
af heyi. Þegar kúm er troðgefið, verð- 
ur að gæta þess, að ekki sje ofborið á 
þær, sízt strax eptir burð; vilja þær þá 
fá búkhlaup, eða heyleiði að koma í þær; 
að þeim sje ekki gefið meira, en þarf til 
að halda þeim í beztu nyt, og þarf sjer- 
lega nærgætni til þess; að þær sjeu ekki 
vandar á heyvendni og ýmsa vamma með 
of miklu dekstri. Úr fóðri kúa ríður á 
að hrist sje mosk allt og mygla, og sje 
þeim gefin fleiri en ein heytegund í senn, 
verður að hrista þær vel saman. Eptir 
vetrarfóðri kúa fer optast sumargagn 
þeirra. Kýr skal taka vel að á haust, 
og gefa þeim vel framan af vetri, og má 

þá að skaélansu draga við fornbærur, 
þegar líður á vetur. Í hörkum og ó- 
veðrum skal freka gjöf við kýr, en minnka 
hana í mjúkviðrum og hlákum. Þegar 
að þeim tíma líður, að kýr eiga að fara 
að ganga úti, er betra að freka við þær 
úthey; bregður þeim þá minna við úti- 
ganginn; en eptir að þær fara að ganga 
úti, skal gefa þeim með gott, þó að það 
sje lítið. Fóðurmegnið fer eptir stærð 
og þurft kýrinnar, og verða ekki gefnar 
fastar reglur fyrir því hjá oss. Kýrin 
verður að hafa gott og nóg fóður, til 
þess að hún geti gjört fullkomið gagn; 
10 pund af töðu eða töðugæfu heyi er 
hið minnsta fóður fyrir velmjólkandi kú, 
12 til 15 pund í meðallagi og betur, 15 
til 20 pund í mesta lagi í mál. Sjeu 
nú gjörð 25 pund töðngæfs heys handa 
meðalkú á dag allan fóðurtímann af ár- 
inn, sem jeg tel að meðaltali á Íslandi 
33 vikur, verður fóðurþýngdin 18 skpnd. 
rúm; en tilað vera velbyrgur fyrir kúna, 
veitir ekki af 20 skpnd.; mun það svara 
30 til 40 hestum af sumarbundinni töðu, 
2 

eptir því, sem bandið er vænt og taðan 
þung.  Útlendir skammta fóðurmagnið 
eptir þyngd gripsins; þeir vega sein sj 
nantpeninginn á vog, sem til þess er gjörð, 
er það eins konar lyptistöng. Ætla þeir 
kúnni hjer um 3 pund á dag af krapt- 
góðu heyi, eða jafngildi þess af öðru 
fóðri, þó að það sje meira að vöxtum, 
fyrir hver 100 pund af líkamaþyngd 
hennar. Nú munu kýr vörar vera hjer um 
frá 400 til 800 punda að þyngd, og má 
þá af þessu ráða, að þeir ætla þeim ekki 
meira fóður, en vjer að þyngdinni til, 
en meira að vöxtunum; gjöra þeir sjer 
mjög mikla fyrirhöfn fyrir því, að fóðrið 
sje gott og hagkvæmt; þeir hafa jafnað- 
arlega mikið af fóðrinu volgt hrærings- 
saup úr ýmsum garðjurtum og söxuðum 
grastegundum; gefa þeir kúm 4 og 5 
sinnum á dag, með nærfellt jöfnum milli- 
bilum. Hjer á landi er og venja víða 
hvar, að gefa kúm ábætir, þegar lengur 
eða skemur er liðið frá aðalgjöfinni, og 
álít jeg það hentugra, bæði vegna þess 
að fyllin í kúnum verður jafnari, og líka 


27 


vegna hins, að þær jeta betur, þegar ó- 
volkað hey kemur í básana saman við 
leifar aðalgjafarinnar, þegar svo á stend- 
ur. Drykkur kúnna fer eptir stærð og 
þurft þeirra; þær þurfa að fá að drekka 
eptir því, sem þær vilja; en bjer um bil 
mun nægja, fái þær af vatni jafnmargar 
merkur í mál, sem þær hafa merkur af 
heyi. Hollast mundi vera, í tilliti til 
mjólkurhæðarinnar, að gefa kúm ívolgt 
vatn eða fjósstaðið að drekka á vetrum, 
en í tilliti til heilsufars þeirra hygg jeg 
bezt, að þær hefðu hreifingu á sjer á 
hverju máli til vatns, þegar bærilegt er 
veður, og drekki vatnið ferskt og tært; 
þær halda líka sæmilega nyt sinni allt 
fyrir þetta, þegar þær annars venjast úti- 
brynningum, einkum geti þær staðið inni 
í brunnhúsi, meðan þær drekka. 


10. gr. 


Hirðing á kúm. Hún hlýturað vera 


góð í alla staði, og ríður hún á miklu; því 
að fljótt sjer á nyt þeirra, ef útaf ber. 


3 


Í sama mund, kveld og morgna, skulu 
9x 

fjósaverk fara fram; sópa skal upp fyrir 
kúm, og gæta þess, að þær hafi not þess, 
sem þeim er gefið. Að vera að stríða 
við mjólkurkýr, að láta þær jeta það hey, 
er þær ekki vilja, er ekki til annars, en 
gjöra þær nytlausar. Aldrei á hey að 
liggja fyrir kúm, úr því að fjósaverkum 
er fullkomlega lokið á málum; þegar kýr 
eru hættar, á að taka heyið eða moðið 
strax frá þeim, annars spillast heyleif- 
arnar og heyleiði kemnr heldur í kýr. 
Komi heyleiði í kýr, verður að gefa þeim 
gjöfina smátt og smátt, og láta dálítið 
af salti í vatn það, sem þær eiga að 
drekka. Um og eptir burð verður sjer 
í lagi að vanda hirðingu á kúm. Básar 
þeirra þurfa þá að vera mjúkir og sljett- 
ir; er þá gott, að sá á þá heysalla, eink- 
um undir júfur kúnna; moldtað volgt 
ofan af fjárhúsum er og gott, tilað bera 
undir júfur á kúm, sem standa á stálma, 
eða eru nýbornar; eyðir það þrota, og 
ver bólgu. Um og eptir burð þurfa kýr 
að hafa volgt að drekka nokkra daga. 
Kemba skal kúm, sem gjafarhestum, og 

halda þeim sem þrifalegustum; segja 
menn, að „við það haldi þær betur á sjer, 
og mjólk þeirra verði kostbetri. Hvorki 
mega hross nje hænsni vera í fjósi; spillir 
lyktin af saur beirra þrifum og nyt kúnna, 
og sama mun mega segja um lyktina af 
mannasaur. Gæta skal fjósamaður þess, 
að kýr sjeu vel bundnar, og sterkt á 
þeim; losni kýr, færa þær opt eitthvað 
úr lagi. Járnhlekki, sem festir sjeu Í 
vegghæl eða jötu þeirra með keng, sem 
sigurnagli leikur í, er gott að hafa fyrir 
neðanbönd á þær. 

Sumarhirðing á kúm er óvíðast mik- 
il, þar sem jeg þekki til, og gæta þær 
sín, að miklu leyti, sjálfar; þó vil jeg 
geta þess, að rekstur á þeim úr haga og 
í, þegar hans þarf við, og eins, þá þeim 
er bægt frá túni og engjum, verður að 
fara fram með hægð og gætni, og má 
ekki siga hundum á þær með frekju, eða 
keyra þær á fram með hörku. Alstaðar, 
þar sem því verður komið við, ættu menn 
að láta kýr liggja inni á sumrum um 
nætur, og hafa þá annað fjós fyrir þær 

á útkjálkum túns; má vel haga svo til, að 
hið sama hús geti verið fjárhús á vetrum, 
með lítilli tilbreytinzu á húsinu sjálfu. Jeg 
hef sjálfur reynt það, að kýr mjólka að 
tiltölu ekkert minna, þó að þær liggi 
inni um nætur, sjeu þær ekki látnar mjög 
seint út á morgna, og hagar þeirra ná- 
lægir, en taðfallið undan þeim, sem er 
hin kraptmesta mykja, verður begæti á- 
burðarauki, auk þess sem miklu betur 
sprettur kringum sumarfjósið, en ella. 
Bæði haust og vor, og einkum á haust, 
þegar fryst hefur og hjelufall er, skal 
líta kýr seint út, og gefa þeim að morgn- 
inum, og láta þær ekki vera úti, nema 
rjett á meðan þær eru að fylla sig. 
Kalsahregg og bleytukafald er þeim og 
skaðvænt. Sje velmjólkandi kúm beitt 
lengi út á haust, og einkum sje það 
gjört ógætilega, geldast þær of mjög, og 
taka sig eigi aptur; en snemmbærum 
kúm er hætt við ýmsum skaðvænum 
veikjum um burð fyrir hið sama. 


Mjaltir og mjólk kúa. Kýrskal 

mjólka í sama mund, kveld og morgna. 
Þurfi að skipta um mjaltatíma, skal gjöra 
það, þegar sem bezt er veður. Áður 
farið er að mjólka, skal strjúka öll ó= 
hreinindi neðan af júfri og kvið kúa, og 
þvo spenana í spenaglætu.  Mjaltakon- 
um ríður á, að mjólka kýr rjett, hvorki 
dragseint nje tafsiljótt, nema þá, er þær 
haga mjaltalagi, til að koma af vissum 
óvana á kúm, t.a.m. mjög lausmjólkar 
kýr verður að mjólka seint, en fastmjólk- 
ar í fljótara lagi. Allar þær kýr, sem 
eru að græða, eða eiga vel að mjólka, 
og ekki að geldast, verður að hreyta vel; 
auk þess er hin kostbezta mjólkin eptir- 
hreytun; segja útlendir, að fimmfalt meiri 
smjörkostur sje í hreytunni, en spena- 
glætunni úr sömu kúm. Óhagkvæmt er 
það, að sami kvennmaður mjólki sömu 
kú ár eptir ár, og engin önnur, því míssi 
hennar við, getur kýrin gelt upp af 
mjaltalags breytingunni. Mjaltir skulu 
fara fram, annaðhvort stundu fyrir cóa 
eptir að vatnað er. Gelda skal kýr upp, 
ef verður, ekki seinna en 4 vikum fyrir 

burð. Að mjólka kýr optar, en tvisvar 
í sólarhring, mun vart gjörast þörf, þó 
hef jeg vitað einstaka sumarbæru, sem 
komið hefur heim um nónbil til að láta 
mjólka sig. Útlendir ráða frá þrennum 
mjöltum; því að þó að mjólk verði meiri 
við það, svo sem 1 til 2 pottum á dag, 
verði hún við þann muninn kostminni, 
og kýrin þurftarmeiri. 

þegar þess er vandlega gætt, sem jeg 
hef vikið á, að við þurfi að hafa, til 
þess að mjólkurkýrin gjöri fullt gagn, 
mega menn vænta eptir gagninu, sje 
kýrin ósjúk. En gagnið af kúnni vita 
menn því að eins glöggt, að kýr sjeu 
mældar, að nytinni til, svo opt, að menn 
hafi vissu fyrir því, hvað þær mjólka 
árlega að pottatali; hafa sumir látið mæla 
kýr á viknamótum, sumir á hálfsmán- 
aðar, sumir á mánaðamótum; er mæl- 
ing þessi meir aðgæzla, en fyrirhöfn; 
sömuleiðis verða menn að líta prófa 
kostgæði kúa sinna, með því að láta setja 
úr þeim, hverri fyrir sig sjer í lagi, þeg- 
ar bezt á við, og strokka rjómann sjer, 

svo að sjáist, í hverju hlutfalli smjörið 
sje í samanburði „við mjólkurhæðina. 
Mæling þessi og kostprófun er þarfari í 
búnaðar-tilliti, en margur hyggur; með 
því vita menn, hvers forða menn megi 
vænta sjer, að öllu vanhaldalausu, af 
kúnni eða kúnum; með þ ví sjá þeir gæði 
þeirra og mismuninn á þeim sjálfum, o. 
s. frv. Mjólkurhæð úr góðri meðalkú 
telja reyndir búmenn, er um það hafa 
ritað, ýmist; B.prófastur Halldórsson í Atla 
telur 2008 potta um árið; sú kýr, er hann 
lýsir, komst í 10 merkur í mál um burð, 
var Í 6 mörkum í mál á þorra, geltist 
ofan í 4 merkur um vorið, komst í 8 
merkur um hásumarið, var jafnmjólk, og 
stóð 8 vikur geld; Ólafur stiptamtmaður 
Stephensen í Fjelagsritunum gömlu, og 
Skúli landfógeti Magnússon í sömu ritum - 
telja 15 til 1600 potta kýrnytina um ár- 
ið; hinn fyrgreindi telur kúna, sem mæld 
var, enda með sínum mjólkurhæstu; Finn- 
ur biskup Jónsson í Búalögum telur 1200 
potta. Síðan jeg fór að hokra, hef jeg 
látið allt af mæla úr kúm mínum á mán- 

aðamótum, og veit því hjer um bil, hvað 
hver hefur mjólkað; er jeg nú búinn að 
reyna þannig 15 kýr; mjólkin úr hinni 
vænstu var um árið 2400 pottar, en úr 
hinni mjólkurlægstu 1100 pottar; hinar 
hafa mjólkað frá 1300 til 2000 potta um 
árið: meðaltal mjólkurinnar úr þeim 
öllum í 8 ár, sem jeg hef átt kýr 
að mun, 4 til 6 á ári, hefur verið um 
árið minnst 1325 pottar, en mest 1928 
pottar úr hverri; en meðaltal á mjólk 
allra, öll árin, 1560 pottar úr kú, van- 
höld og óhöpp meótalin, sem hafa verið 
nokkur, þótt fá stórkostleg; fóður hefur 
aldrei brostið, en ekki hefur það verið 
ætíð sem hagkvæmast til mjólkur, því 
að allur helmingur töðufalls er líntaða, 
meó sólremmu. Beztu kýr, sem jeg hef 
heyrt getið um, hafa komizt eptir burð 
í 24 merkur í mál, og haldið sæmilega 
á sjer; hafa því víst mjólkað um árið yfir 
3500 potta. Þær kýr, sem bera með 
vetri og komast þá í 14 merkur, eru á 
þorra í 10 mörkum, í fardögum í 6 mörk- 
um, um hásumar í 10 mörkum, fara að 


3ð 


9 

"geldast um höfuðdag, standa að eins 
mánuð algeldar, teljast metfje og mjólka 
víst um árið, hjer um 3000 potta. 

Það er ekki einungis eptir mjólkurhæð- 
inni, sem menn eiga að sækjast, heldur 
og eptir mjólkurgæðunum, einkum í til- 
liti til smjörsins; munar þetta svo miklu, 
vegna verðhæðar smjörsins, að 1 pottur 
af kostbeztu mjólk jafngildir vel 3 mörk- 
um af hinni kostminnstu; það hef jeg 
heyrt getið um lakastan smjörkost, er 
34 merkur nýmjólkur þurftu til að gjöra 
smjörmörk, en á hinn bóginn beztan kost, 
er smjörmörk fjekkst úr 7 mörkum. Verða 
smámjólkurkýr dropsamar og þurftarlitl- 
ar, sem svona eru kostgóðar, jafngildi 
þurftarmikilla stórmjólkurkúa, sem mjólka 
kostlitla mjólk. Þær kýr tel jeg þó varla 
eigandi, sem ekki mjólka meir en 6—809 
potta um árið, eins og Finnur biskup 
getur um. Meðalkostgóð kúamjólk má 
sú teljast, þegar úr 15 mörkum fæst 
smjörmörk. Kýrnyt sú, er Atli talar um, 
átti að hafa gjört smjörmörk úr 10 mörk- 
um. Kýrnytjar þær, er þeir Skúli land- 

fógeti og Ólafur stiptamtmaður greina 
frá, gjörðu smjörmörk úr 15 til16 mörk= 
um nýmjólkur. Kostbezta kýrin mín er 
rauð kýr, lítil og feitlagin; hún kemst 
eptir burð í 9 til 10 merkur, og er þá 
vikusmjörið 16 merkur. Kostlakasta kýr- 
in mín er sumarbæra, 13 til 14 marka 
kýr; 26 merkur af nýbæru-mjólk hennar 
þurfa til einnar smjörmerkur. 

Hvað skyrkost mjólkurinnar viðvíkur, þá 
erjeg óreyndari um hann, þó dreg jeg nokk- 
urn efa á reynslu hinna áðurgreindu bú- 
manna, í tilliti til hlutfallsins milli skyrs 
og drykkjar, nema því að eins, að hvort- 
tveggja hafi verið miður vandað. Eptir 
reikningi þeirra verður skyrið hjer um 
fjórði hluti af upphæð mjólkurinnar allr- 
ar, og drykkurinn tveir þriðjungar af 
upphæð hinnar sömu, svo að úr 15 pott- 
um mjólkur fæst hjer um 7'/, mörk skyrs 
og 201, mörk drykkjar, en eptir minni 
reynslu verður skyrið rúmur fjórði hluti 
mjólkurhæðarinnar, og drykkurinn helm- 
ingur; mun því helzt valda betri flóun, því 
að þess betur sem flóuð er mjólkin undir 

hleypingu, þess meira fæst skyrið, en 
drykkurinn verður minni, þar eð mjólkin 
seyðist niður. Þannig hefur, til reynslu 
gjört hjá mjer, fengizt úr 15 pottum mjólk- 
ur 87, mörk skyrs og 15 merkur drykkjar. 
En þar eð jeg hef ekki mikla reynslu fyrir 
þessu, læt jeg gilda reynslu hinna eldri, 
og fylgi reikningshætti þeirra síðar í ritl- 
ingi þessum“. 


1) Taki menn ársnyt kýrinnar, sem 
mjólka si = 1900,pottas 
dragi þar frá "/so, fyrir rýrnun mjólk- 
urinnar við setningu og strokkun, með 25 — 
Verða eptir 1475 pottar; 
úr þessum 1475 pottum fæst eptir áðursögðu 3/4 
tunna skyrs, og 6 tunnur drykkjar; smjörið úr 
1500 pottum gjöri jeg 10 fjórð.; þegar jeg set 
skyr og drykk með dýrara verðinu, sökum gæða 
þess, verður reikningurinn þannig: 
Smjórlór TOfjÓr: sa by 
Skyrið 31/, tunna, tunnan á 2 v. . 6- 26- 
Drykkur 6 tunnur, tunnan á 30f. . 4- 20- 
Samtals 16- 6- 
Þá hefur mönnum þótt vert, að gæta þess, í 
hverjum hlutföllum, að kýr mjólki um árshring- 
inn, frá burði þeirra að reikna árið fyrir, til 
jafnlengdar árið eptir; skipta menn árshring 

12. gr. 
Samanburður íslenskra kúa 


við útlenzkar upp á mjólkur- 
hæð og mjólkurgæði. Jeg hef í 
höndum rit þau, er sýna bæði mjólkurhæð 
og mjólkurgæði danskra, enskra, þýzkra og 
frakkneskra kúa, og get í fljótu máli dregið 
þá ályktun af þeim, að þeir kalla það góða 
meðalkú, er mjólki 1800 potta um árið, en 
þá eru búgarðarnir að eins teknir til 
greina, þarsem bæði er kúakyn og hirð- 
ing upp á hið bezta; þegar þeir hins 
vegar taka heil lönd eða hjeruð til greina, 


þessum jafnast í 4 hluti, og taka eptir, hvað 
mikið af ársnytinni þær mjólka á hverjum. Er 
þetta eptirtektavert, einkum fyrir þá, sem ljá kýr, 
eða leigja “af öðrum'; sömuleiðis til hliðsjónar, 
þá er menn selja kýr eða kaupa, en í þessu til- 
liti verða menn að vita nokkuð um mjólkurlag 
kýrinnar, hvort hún er jafnmjólk eða mismjólk 
og langstæð. — Jafnmjólkar kýr snemmbærar 
mjólka opt nálægt þessu hlutfalli: 

3: fyrstu mánuðina eptir burð tæpa %, af árs- 
nytinni, 3 næstu mánuðina þar eptir rúma ?%. 
af ársnytinni, 8 næstu mánuðina á eptir tæpa 
3, af ársnytinni, 8 síðustu mánuðina rúman 
Il, af árgnytinni. 

þykir þeim fullnóg að gjöra ráð fyrir 
1300 potta meðaltali á kú hverja. Jeg 
veit ekki heldur til svo laklegra kúa hjer 
á landi, eins og bent er á, að í útlönd- 
um sjeu til, sem sje þær, sem komast 
að eins í pott eptir burð, og geldast strax 
upp og þær kelfast. Jeg þekki engar 
kýr vanmetalausar eins ljelegar og þá, 
er Finnur biskup tekur til dæmis í Búa- 
lögum, og sem hann gjörir, að mjólka 
2 potta á dag í 10 mánuði, en standa 
geldri tvo. Hinar vænstu kýr í útlönd- 
um taka ekki heldur eptir því, sem frá 
er skýrt í ritum útlendra, mikið fram 
kúm hjer á landi; þær komast í 24 
merkur, og halda því vel á sjer. Kýr 
er tilgreind, sem annálsverð, er mjólkaði 
8751 pott um árið; hún komst eptir burð 
í 22 merkur, og stóð mánuð geld. Frá 
annari er skýrt, svo sem sjerlega góðri, 
og svipar henni mikið til 14 marka kýr- 
innar, sem jeg nefndi í næstu grein hjer 
á undan, nema hvað hún var í 6 mörk- 
um í mál, 3 vikum fyrir burð. Gæti 
mjólkurinnar upp á smjörkost eru svipuð 

þar og hjer; þeir hjer kalla það bezta kost, 
fáist 12 merkur smjörs úr 100 mörkum 
mjólkur; en þeir gjöra líka ráð fyrir 7 
mörkum smjörs úr sömu mjólkurhæð. 
Jeg hef 5 ára reikninga yfir mjólkurhæð 
og gæði, og þá jafnframt arð afkúm á 3 
búgörðum í Holsetalandi, og er aðalálykt- 
unin þessi: Á 1. búgarðinum voru 180 
kýr; meðaltal mjólkur úr hverri kú um 
árið, öll árin samanlögð, voru 1766 pott- 
ar; smjörpundið fjekkst úr lökum 14 
pottum, og ostpundið úr lökum 11 pott- 
um. Á 2. búgarðinum voru 230 kýr; 
meðaltal mjólkur öll árin, úr hverri kú 
um árið, voru 1992 pottar; smjörpundið 
fjekkst úr rúmum 17 pottum, og ostpundið 
úr rúmum 13 pottum. Á 3. búgarðinum 
voru 80 kýr; meðaltal sömuleiðis úr kú 
1828 pottar; smjörpundið fjekkst úr lök- 
um 16 pottum, og ostpundið úr 12 pott- 
um. Af þessu, sem jeg hef nú bent á, 
mun auðsætt, að kýr vorar myndu ekki 
standa á baki hinna beztu kyntegunda 
kúakynsins, að mjólkurupphæð og gæð- 

um, væri kyn þeirra vandað eins hjer, 
og þar er gjört. 


13. gr. 


Meðferð mjólkurinnar. Efni 
mjólkurinnar er smjör, drafli eða skyr og 
mysa,en mysan er vatn, með eins konar 
sætri saltveru blandað, sem Danir kalla 
mjólkursykur?. Kúamjólkin er hagkvæm- 
asta fæða í búi manns til manneldis, og 
einkar vel löguð til að bæta annan mat, og 
til matarbreytinga, samkvæmt vorum ein= 
falda lifnaðarhætti í mataræði. — Ný- 
mjólk kúa er hin hollasta fæða ungra og 
aldraðra, er þurfa að eflast að kröptum, 
eða haldast við þá, sjeu engin sjerleg 
vanheilindi því til fyrirstöðu. Sömuleiðis 
er hún ágæt, til að halda fólki við hold 
og hams; þó að það hafi lítinn skammt 
af henni og lítinn mat annan, samt til 
áláts, o. fl. Að öðru leyti er sjálfsagt 
að setja mjólk, þegar verður, til að ná 


1) Efnafræðingar telja þessi hlutföll milli efna 
mjólkurinnar, sje hún góð: 87. hluti vatns, 8%. 
smjörefni, 4'/,. ostefni og 4?/,. mjólkursykur. 

úr henni smjörinu, sem er hinn dýrmæt- 
asti hluti hennar. Að gjöra skyr úr 
áum og undanrenningu kúamjólkur, tel 
jeg hið óhagkv æmasta fyrir búið, og betra 
að verja henni til einhvers annars mat- 
ar, eptir efnum og ástæðum, t. a. m. 
flóa hana til áláts eða málamatar, búa 
til úr henni grasamjólk, eða brúka hana 
með grjónaákasti til grauta í miðdegis- 
mat, annaðhvort með kjöti, rófum, jarð- 
eplum eða þá eingöngu. Að gjöra osta 
úr mjólk, tekur óvíða tali, vegna þess, 
hvað lítil hún er, en sje hún svo mikil, 
að hún sje til skyrgjörðar, þá hygg jeg 
engu lakara, að gjöra úr henni ost en 
skyr, einkum þar sem hörgull er á fiski- 
fangi; fást 4 merkur af osti óþurkuðum, 
eins vel og 5 merkur af skyri, úr meðal- 
kostgóóri mjólk á undirkostinn, og verð 
ur hann því verðhærri en skyrið, þó selja 
ætti hvorttveggja. 

Að tala um meðferð mjólkurinnar, 
í tilliti til sjálfs matartilbúnings úr 
henni, er ekki við mitt hæfi, enda 
kunna margar konur wel til verka, 

með hann; þó sýnist mjer ekki úr vegi, 
að drepa á fátt eitt af tilhögun og að- 
ferð útlendra, í tilliti til þess, að ná úr 
mjólkinni smjörinu og draflanum. 

Mjólkurhús sín vanda þeir að öllu 
hreinlæti sem bezt; þeir hafa gólfin í 
þeim steinlögð, og skvetta iðulega á þau 
köldu vatni, og hafa í þau til gjörðar 
rennur, til að veita vatninu burt; vegg- 
ina kalka þeir; birtu láta þeir vera mikla 
í þeim, og þau verasvo rúmgóð, að þau 
taki 3 daga mjólk á búinu; þeir hafa ofna í 
þeim, til þess að hitinn sje -við hæfi, til 
þess að mjólkin setjist sem bezt, sem sje 
10 til 12 stiga hiti á sumrum, en 13 til 
15 stiga hiti á vetrum. 

Mjólkurtrog hafa þeir af trje, leir 
eða málmi, t. a. m. tini eða járni. 
Af trjetrogum hrósa þeir helzt eikar- 
eða — eskiviðartrogum. Í tini sezt 
mjólkin bezt, en trog úr því þykja of 
dýr; þykja því hagkvæmust hin ensku 
trog úr steyptu járni, tinuð innan. "Trog- 
in eiga að vera svo flá, að hvergi sje 
mjólkin dýpri í þeim, en svari 2 þunil- 

ungum; annars sezt ekki nógu vel, því 
að þess grynnri sem mjólkin er í trog- 
unum, eða með öðrum orðum, þess fleiri 
partar hennar, sem snerta loptið, því 
betur sezt hún. 

Mjólk láta þeir lengi: setjast; þeir 
þrídægra hana á sumrum, en fjórdægra 
hana á vetrum, nema því meiri hiti eða 
æsingur sje í loptinu, t.a.m. í þrumu- 
veðrum segja þeir, að mjólk setjist full- 
vel á dægri. Til þess að mjólk setjist 
fljótar og betur á vetrum, hella þeir svo 
sem potti af heitu vatni á trogbotninn, 
áður en mjólkinni er hellt í það, en á 
sumrin, í hitunum, hella þeir jafnmiklu 
af köldu vatni á trogbotnana. Til að 
verja mjólkina súr, hafa þeir alls konar 
hreinlæti og þvotta úr sjóðandi vatni á 
mjólkurílátunum, og þar að auki láta 
þeir af „sóda“ eða „pottösku“ 1 kvintin 
í hverjar 12 merkur nýmjólkur; hræra 
þeir þetta meðal fyrst út í dálitlum mjólk- 
urs0pa, og hella síðan í nýmjólkina. 

Þeir renna ekki, eins og hjer á landi 
er gjört, heldur fleyta rjómann ofan af 

með skeið, sem til þess er gjörð, eða 
velta honum ofan af með kefli; láta þeir 
rjómann ísúrna, áður en hann er tekinn 
ofan af. Síðan láta þeir rjómann súrna 
nokkuð, áður en hann er strokkaður; en 
rjett áður en honum er hellt í strokk- 
inn, hræra þeir hann í sundur í nokkru 
af nýmjólk. 

Hvað strokkuninni vibvíkur, þá sía 
þeir fyrst rjómann á hársigti. Hitann 
í strokknum mæla þeir á hitamælir, svo 
að þeir sjeu sem vissastir um, að ekki 
bræðist úr; en það er 12 til14 stiga hiti. 
Þeir segja, að þá sje hætt við, að strokk- 
ur skiljist ekki, fari broddur í rjómann, 
eða sje rjómi strokkaður undan yxna kúm; 
sömuleiðis fari aska, sápa, eða sykur í 
rjómann. Sje dálítið af salti eða álúns- 
moli látinn í strokkinn, hjálpar stund- 
um, ef ekki vill skiljast. 

Um smjörið má geta þess, að þegar 
búið er að taka það af strokknum, og 
hnoða úr því áirnar, ráða sumir til, að 
þvo það út í vatni, að dæmi Hollend- 
inga; en sumir ráða frá því, og segja, 

að smjörið verði lakara (en eigin reynsla 
mín sannar það ósatt vera) og að þá 
þurfi meira salt í það. Misjafnt salta 
þeir smjörið, og skilst mjer, að þeir ætli 
minnst 1 pund af smásalti (matarsalt þyk- 
ir lakara) í 20 pund af smjöri, en mest 
saltpundið í 10 pund smjörs. Þeir hrósa 
mjög söltun smjörsins á þann hátt, er 
nú skal frá skýrt: þeir taka til vissa 
upphæð, og láta 2 hluti hennar vera salt, 
1 hlutann sykur og 1 hlutann saltpjetur, 
og blanda þessu vel saman; þetta sam- 
bland láta þeir standa fyrir í 3 eða 4 
víkur, og hafa síðan 2 lóð í hvert 
smjörpund. 

Hvað ostatilbúninginn áhrærir, segja 
þeir, komi mikið upp á, að lyfin sjeu 
rjett búin til, og telja þeir þessa aðferð 
með þeim beztu: þeir gefa ungkálfinum 
broddmjólk, og slátra honum, að stundu 
liðinni, og sem ýngstum; þá taka þeir 
vinstrina, opna hana, og taka draflann úr 
henni, þvo hann upp í köldu vatni, 
þurrka hann með hreinum dúki, og strá 
salti yfir hann; þeir þvo vinstrina líka 

upp í hreinu vatni, núa hana í salti, og 
láta síðan draflann í hana aptur. Svona 
fara þeir með marga kálfsmaga, og salta 
þá jafnótt ofan í krukku, og láta þá 
Hggja í salti árlangt. Þegar á að fara 
að nota þá, taka þeir magann upp úr 
saltinu, opna hann, taka úrhonum 
draflann, smámylja hann niður svo vel, 
sem verður, og hella síðan yfir hann 
rauðu úr 3 eggjum og stanpi af góðum 
rjóma; þegar búið er að blanda þessu vel 
saman, er látið í það, til viðbótar, dálítið af 
„múskati“, „nellíkum“ „saffrani“, pipar, 
hnefi af salti, lítið minna af rúgmjöli og 
6 lóð af góðu kornbrennivíni, þetta er 
enn hrært saman, helt í magann, og 
hann hengdur upp á þokkalegum stað. 
Jafnframt þessu er búinn til pækill sterk- 
ur af salti og vatni, maginn soðinn 
í honum, og látinn síðan liggja niðri í, 
þángað til hann er kaldur orðinn, þá 
líta menn 1 lóð af draflasaupinu í pela 
af þessum pækli og 4 eða 5 „valhnotna- 
blöð“; síðan er sambland þetta látið standa 
í 14 daga, og brúkað svo eptir þörfum. 

14. gr. 

Arður af meðalkú. Eins og áður 
er vikið á, greinir menn á um það, hvað 
meðalkýr megi heita, og verður hver að 
„ráða áliti sínu um það. Jeg fyrir mitt 
leyti kalla það meðalkú, sem mjólkar 
1500 potta um árið, er í meðallagi þurft- 
armikil, og mjólkar meðalmjólk að gæð- 
um, það er, að smjörpund fáist úr hverj- 
um 15 pottum nýmjólkur, og skyrpottur 
úr hverjum 4 pottum. En til saman- 
burðar um verð og gæði mjólkur, vil jeg 
geta um ýmsra álit. Björn prófastur 
reiknar í Atla, að úr 2000 pottum ný- 
mjólkur fáist 20 fjórðungar smjörs, 4 
tunnur skyrs, og nærfellt 11 tunnur sýru; 
þetta leggur hann á 20 vættir, sem er 
of lítið eptir núverandi sölulagi, og má 
vel reikna á 22 vættir. Skúli landfógeti 
telur, að úr 1672 pottum fáist 10 fjórðungar 
og 7 merkur smjörs, 3 tunnur skyrs, 93, 
tunna sýru, sem verða hjer um 15 !/, vætt. 
Reikna jeg 2 fjórðunga smjörs á vætt, 
skyrtunnuna (120 potta) á 12 fjórðunga 
eða 11, vætt, drykkjartunnuna á 24 fiska, 

sem nú er talið bezta verð; því að margir 
selja skyrtunnuna á 2 vættir, og drykkj- 
artunnuna á 30 fiska. Taki menn nú 
15 potta meðalmjólkur, og gjöri úr þeim 
smjör, skyr og drykk, þá verður, sam- 
kvæmt áðursögtu, smjörið 1 pund eða 2 
fiskar, skyrið 7, mörk, eða lakir 2 fisk- 
ar, drykkur, eptir reikningi áðurnefndra 
manna, 20'/4 mörk, eða 2 fiskar rúmir; 
verða þessir 15 pottar á 6 fiska, sem 
kemur saman við hið gamla lag, sem enn 
er í almæli, að 25 merkur nýmjólkur sjeu 
á 5 fiska, eða 100 pottar á 1 vætt. Góð 
meðalkýr, sem mjólkar 1500 potta um 
árið, færir mönnum þá 15 vætta ávöxt, 
auk kálfs og mykju. En hvern arð færir 
nú þessi meðalkýr? það sjest, þegar 
allur kostnaður fyrir henni er dreginn 
frá. Reikningur Finns biskups: Fóður 
60 áln., leiga 20 áln., hagi, hús og hiré- 
ing 20 áln.— getur ekki til greina tekizt 
nú á tímum. Reikningurinn í Atla, að 
1 karlmaður og 2 kvennmenn heyi fyrir 
2 kúm á viku, erog of svæsinn, og get- 
ur ekki að reglu gjörzt. Að kaupa hey, 
3 

beit, hús og hirðingu handa kú verður 
kostnaðarsamast; nemur kýrfóórið kring- 
mm verzlunarstaðina um árið hjerum 60 
til TO rdd., og hagi og hirðing m. m. 
svarar þá víst 10 dölum; enda er ný- 
mjólkurpotturinn þar frá 6 til 8 skildinga, 
eða 1500 pottarnir á 90 til 120 rdd. um 
árið. Væri kýrfóður handa mjólkurkú 
selt í sveit, samsvaraði verð þess annari 
fóðursölu nú á tímum, hjerum 9 vætt- 
um; en þyrftu menn að kaupa hey veg- 
ið, eins og það er selt á vorin í heyskorti, 
myndi kýrfoðrið nema 15 vættum eða 
meiru. Keyptu menn töðuvöll eptir því, 
sem þeir gjörast í meðallagi hjer til sveita, 
yrði reikningurinn nálægt þessu: karl- 
maður og kvennmaður koma kýrfóðri í 
garð á hálfum mánuti; kaup og fæti þeirra 
5 vættir; slægjukaup 27/, vætt; kostar þá 
kýrfóðrið í garð komið 7, vætt. Sjera 
B. Arngrímsson gjörir 1 vætt fyrir hús 
og hirtingu kýrinnar um árið. Hvað sem 
þessu líður, vil jeg eigi gjöra minna, en 
2 vættir fyrir allri hirðingu á kúnni, 
fjósinu handa henni og mjólkur með- 


5l 


ferðinni, aðskyr- eða ostatilbúningi und- 
anskildum; en hins vegar vil jeg taka 
það fram; sem öðrum hefur gleymzt, sem 
reiknað hafa arð af kúm; en það er mykj- 
an undan kúnni, og moðið undan heyinu; 
því að hvorttveggja getur kostað nokkuð. 
Að vita hvað mikil sje mykjan undan 
meðalkú, er eigi auðvelt; því að menn 
hafa ekki tekið nákvæmlega eptir því; 
þó hef jeg nokkurn fót fyrir því, að hún 
verði hjer um 80 taðkaplar reiddir á 
völl. Eptir því, sem mjer skiljast reikn- 
ingar útlendra í því efni, má fullyrða, að 
taðfallið (þvagið meðtalið) undan kúnni 
verði þriðjungi þyngra að vigt, heldur 
en heyfóður hennar; jeti nú meðalkýr í 
81/, vikumánuð inni 25 pund á dag, og í 
41/, vikumánuð úti 30 pund á dag, verða 
það árið um kring 9730 pund, og tað- 
fallið ætti þá að verða 14595 pund; moð- 
sallann undan fóðrinu, sem í mykjuna 
ætti að fara, gjöri jeg 405 pund, eða 
hjer um Ís part fóðursins; þetta 
lagt saman eru 15000 pund; tað= 
fall þetta rýrnar í opnu haugstæð- 
3 

inu, að vitni útlendra, að helmingi 
að teningsmáli, en um fjórða part að 
þyngd; verða þá þyngslin 11250 pund, 
eða hjer um 70— 80 hestar reiddir á völl. 
Þetta er nægilegur áburður á dagsláttu 
ár eptir ár, til að halda henni í því 
ásigkomulagi, að hún sje helmingi betri, 
heldur en ef hún er áburðarlaus; og 
má því fullyrða, að sú dagslátta, 
sem áburðarlaus gæfi af sjer 5—6 
hesta af ljettingstöðu, gæfi með þess- 
um áburði 12—13 af góðri. Eða mun 
ekki mega fullyrða, að tún verður helm- 
ingi betra, að grasgefni og gæðum, sem 
sæmilega er borið á og hirt, en hitt, sem 
hvorttveggja vantar? Eykst þá taðan fyr- 
ir mykju áburðinn, að minni ætlun, á 
dagsláttunni um 6 eða 7 heyhesta að 
vöxtum, og helming að gæðum, sem jeg 
gjöri gott 3 vætta virði, einkum ef ung- 
kálfsverðinu er bætt við. Nú gjöri jeg 
eina vættina af þremur fyrir vallaráburði, 
vallarávinnslu og hirðingu túnblettsins, en 
hinar tvær læt jeg koma upp í áðurnefndan 
kostnað fyrir kúnni, að fóðrinu frá skildu. 

Sjöunda hlutann af ársávexti kýrinnar tek 
jeg frá árlega fyrir uppyngingu hennar 
og vanhöldum. Af því, sem jeg hef nú 
sagt, getur hver og einn gizkað sjer á 
arð þann, er kýrin færir honum eptir 
ástæðum; og þó að jeg hafi hjer að 
Íraman talið upp ýmsan kostnað fyrir og 
dýrleika á kýrfóðrinu, gjöri jeg samt 
ráð fyrir, að búandi mann kosti kýrfóð- 
ur á meðal-túnjörð ekki yfir 7 vættir; 
tvær vættir legg jeg árlega fyrir upp- 
yngingu og vanhöldum kýrinnar, sem er 
nóg, nema hjá þeim, sem hafa stakasta 
kúaólán; verður þá árskostnaðurinn 
fyrir kúnni sá, sem ekki kvittast með 
mykju, moði og kálfi, 9 vættir, og þá þær 
dragast frá 15 vættum, sem jeg gjörði 
að mjólkin úr meðalkú kostaði um árið, 
verða eptir 6 vættir, sem á að verða árs- 
arður af meðalkú, eptir þeim ástæðum, 
sem jeg hef talið fram, að undanskild- 
um árlegum útgjöldum af henni til allra 
stjetta, sem ekki er auðvelt að gizka á; 
því að þau fara svo mjög eptir öðrum 
ástæðum kýreigandans, o. fl. Annars 

mun ekki fjarri, að gjöra almennt, að 
þriðjungur af ágóða kýrinnar verði ár- 
lega afgangs af kostnaði fyrir henni, sje 
hún meðalkýr, og þá eptir því meira, 
sem hún er betri. 


15. gr. 


Nokkrar athugasemdir um 
kýr. Margt er það, sem við kýr er 
athugandi, og vil jeg geta nokkurs af 
því. Að kaupa gamlar kýr þangað, sem 
ólík er beit og fóður því, er þær hafa 
vanizt, er áhætta; þær vilja þá sýkjast 
á ýmsan hátt. Þegar kýr vilja strjúka, 
er vel reynandi, og í alla staði óhætt, 
að láta milli fingra sinna af matarsalti 
í eyru þeim, og láta renna þar; verða 
kýrnar að standainni um leið 1 eða 2 
daga, og þarf vandlega að gæta þess, 
að þær ekki hristi saltið úr eyrum sjer. 
Opt eru kýr daufgengar, og verður það 
að baga; vil jeg því benda á nokkur 
ráð, sem reynandi eru, í því tilliti: 

1. Að herða á þeim gjöf, af bezta heyi, 

um sama leyti, og þær tóku við 
fangi árið fyrir. 

Að hafa á þeim heyjaskipti með nýju 
og fullu tungli, og gefa þeim það hey, 
sem hefur gagnstæða lykt því, er 
þær hafa áður vanizt. Að þessu 
lýtur það tiltæki manna, að hnupla 
heyi frá nágranna sínum, til að gefa 
kúm, sem eiga að beiða. 

Að láta yxna kú ríða hinni, sem 
á að beiða. 

Að gefa kúm salt eða söl nokkrum 
sinnum. 

Að fleygja fyrir þær nýbæru-hyldum 
eða ókörruðum slorkálfi, einkum sje 
það bolakálfur, og láta þær sleikja 
hann. Að þessu hnígur það ráð, að 
láta kýr þefa af söltuðu tarlseysta, 
þær sem eiga að beiða. 

Leysa kýr út með bola um stund, 
og láta hann leita á þeim. 

Bera tjöru, eða einkum „gratíu“ í 
nasir þeim; halda þeim síðan, sjáist 
vottur þess, að þær beiði, þótt þær 

ekki ríði; stundum halda þær, stund- 

um beiða þær skömmu síðar. 

Kúm, sem láta fangi, skal aldrei 
halda í næsta skipti, er þær beiða á 
eptir. Hætt er við, að kýr skemmist, sje 
þeim haldið fyrri, en 8 vikum eptir 
burð. 

Við kýr, sem leika á riðli, reyna 
Danir að láta netthentan kvennmann 
seilast með kúnni, þegar hún er óðyxna, 
og reyna til með fingri, að opna gang- 
veginn inn í legið; því að þeir hyggja, 
að teppun gangvegs þessa valdi því 
optsinnis, að kýr ekki hafnist. Að þessu 
reyndu, halda þeir kúnni strax á eptir. 

Það er gott ráð, að taka kúm blóð 
á mjólkuræðum, skömmu fyrir burð; það 
ver bæði dota, átleysi og júfurbólgu, og 
kýr munu fyrir hið sama mjólka betur. 

Þá er það í mæli, að hreyti konur 
síðast kúna að morgni, þá hún er að 
geldast upp, muni hún bera að degi; en 
sje það gjört að kveldi, þá beri hún að 
nóttu. 

Þar sem nokkrar kýr eru í búi, 

t. a. m. 5 til 10, eða þaðan af fleiri, er 
hagkvæmast, að þær beri á ýmsum tím- 
um árs, svo að mjólkurjöfnuðurinn verði 
sem mestur allt árið. Lakastan burð á 
kúm tel jeg frá sumarmálum, og þang- 
að til 7 eða 8 vikur eru af sumri, og 
eins frá höfuðdegi og til mikaelsmessu. 
Að hafa kýr snemmbærar verður mörg- 
um fátæklingi hagkvæmt, með því líka 
að þær þola helzt, að við þær sje dreg- 
ið fóður að vorinu.  Sumarbærar kýr 
munu verða að tiltölu mjólkurhæstar, 
en mjög vel þarf að taka þær að á 
haustin. Það er aðalregla, að taka kýr 
snemma og vel að á haustin; á vorin 
má láta þær nokkuð djarft út, hafi þær 
kraptgóða gjöf með; græða þær kýr fyrri, 
sem snemma er beitt út. 


16. gr. 


Um geldneyti. Geldneyti er arð- 
samt að hafa, alstaðar þar sem ekki er 
vetrarríki, svo að þau geta bjargað sjer 
úti; því að venja má þau á það, að 
berja gadd, líkt og hesta; en þar sem 

jeta allt moð og úrgangs-hey, mun vera 
mikið athugamál, hvort tilvinnandi sje, 
að ala þau, og verja til þess fóðri frá 
kúm eða sauðfjenaði. Mikið er og und- 
ir því komið, hvort naut þau, er menn 
ala, verða seld þangað, er kjöt þeirra 
er keypt dýrara, en til sveita; því að 
við það hleypur verðið fram. Getur 
hver, sem vill, athugað þetta eptir því, sem 
stendur á í byggðarlagi því, er hann er í. 
Ólafur stiptamtmaður telur mesta hag við 
geldneyti, þar sem þeim verður beitt 
lengi að vetrinum; hann ræður til, að 
slátra þeim ekki fyrri, en þau sjeu 
fullþroska, 7 eða 8 vetra; telur hann þá 
mör úr meðalnauti 60 til 70 pnd., 
kjöt 400 til 500 pnd., og húð fullharða 
20 pnd., og þar yfir. Útlendir gjöra sjer 
mikið far um, að feita naut og ala; segja 
þeir þó, að það sje ekki tilvinnandi, nema 
með vissum atvikum. Á stórbúi einu í 
Danmörku var meðaltal á uxaskurði í 
8 ár 700 pund. af kjöti, 180 pund. af 

af uxanum. 

Ýms veikindi nautpenings 
Enda þótt langt sje frá því, að jeg sje 
fær um, að minnast á veikindi þau, sem 
nautpeningur sýkist af, eða ráða bót 
við þeim, þykir mjer samt hlýða til, að 
minnast á nokkrar þeirra, og sömuleið- 
is það, sem hefur verið reynt við þeim, 
og sem opt hefur komið að liði. 

1. Átleysi dettur opt í nautpening, 
án þessað þó verði vart við aðra veiki, 
er fylgi með; er þá reynandi að gefa 
inn „glaubersalt“, eða sje það ekki til, 
þá matarsalt, svo að á gripinn hlaupi; 
er bezt að hella sjóðandi vatni á saltið, 
og láta síðan standa fyrir og kólna. 
Varla mun veita af 12 til 16 lóðum af 
saltinu, ef hrífa skal vel. Eptir áhleyp- 
inguna skal gefa ljett hey, og vel orðið, 
lítið í fyrstunni, og smáfreka síðan gjöf- 
ina, og taka heyið strax frá gripnum, 

sem hann er hættur að jeta, í hveri 
skipti. 

2. Doði eða lakasótt. Veiki þessi 
er all-tíð, og kemur hún í kýr einkan- 
lega skömmu eptir burð, og verður mörg- 
um þeirra að bana. Helzta ráð við 
veiki þessari mun vera, að reyna til að 
verja því, að hún komi í gripinn, bæði 
með því, að hafaekki mjög heitt í fjósi 
um burð kúnna, gefa nýbærum fyrstu 
málin eptir burðinn hreint og gott fóð- 
ur, en þó eigi mjög þungt, og volgt vatn 
að drekka; samt með því, að taka 
kúm blóð á mjólkuræðum skömmu fyrir 
burð. Þótt dóðasóttin sje komin í kýrnar, 
gagnar einstöku sinnum blóðtaka, samt 
helzt á mjólkurætum; þá má og reyna, 
að setja þeim stólpípu tvisvar á dag, 
og hella ofan í þær svo sem tveim pott- 
um af sterku: heimilisnjóla-rótar seyði, 
með nokkru í af bræddu smjöri, hrossa- 
feiti eða lýsi, eða þá einhverju af þessu 
strax talda eingöngu. Hafi kýrin hita- 
köst, má gefa henni inn 2 eða 3 mat- 
spæni af kamfóru- brennivíni tvisvar eða 

þrisvar á dag. Þar eð það er í almæli, 
að kýr, sem jeta velsalt það, sem venja 
er til að strá á kálfa þeirra, meðan þær 
karra þá, fái sjaldan doða, og þar eð 
doðinn mun koma meðfram af innanstífl- 
um, þá myndi vel reynandi í byrjun 
doðasóttar, að hleypa á kýr með salti, 
einkum væri „glaubersalt“ till. 

8. Harðlífi. Þegar þessa kvilla verð- 
ur vart, mun optast duga að setja mýkj- 
andi stólpípu aptur og aptur, með nokkru 
millibili, og er þá gott um leið að hella 


1) Í búskaparhugvekjum þeim, er conferents- 
ráð M. Stephensen hefur samið, og sett í Klaust- 
urpóstinn, fer hann mörgum orðum um doða- 
sótt, lakasótt, og gallsótt, og er auðsætt, að hann 
hefur gjört sjer mikið far um, að fá góð ráð 
við veikindum þessum, en hefur ekki tekizt það. 
Hið helzta, sem hann ráðleggur við doðaveikinni, 
er blóðtaka á hálsæðum (láta blæða 2 potta), 
stólpípa tvisvar eða þrisvar á dag, og hafa í 
hana hnefa af salti og hálfa mörk af smjöri eða 
lýsi, og enn fremur að tutla og hreyta kúna 
sem bezt verður. Sjeu menn bræddir um, að laka- 
sótt fylgi doðanum, ráðleggur hann, að sjóða 
al. af rullu í stólpípu-seyðinu; en við gallsótt- 
inni ræður hann til blóðtöku m. Á. 

ofan í gripinn tveimur eða þremur mörk- 
um af sterku heimilsnjóla-rótar seyði. 
Hjálpi ekki þessi tilraun, má taka blóð 
á mjólkuræðum, og láta blæða vel; 
fylgi verkir og kveisa, má gefa inn kam- 
fóru-brennivín, eða leggja volga bakstra, 
þura, við kvið og spjaldbrygg aptur og 
aptur. 

4. Innantökur (Búkhlaup. Sótt). Kvilli 
þessi er alltíður, og stundum sem um- 
gangssýki á kúm. Menn reyna ýmislegt 
við veiki þessa; stundum er seyði af sortu- 
lyngi eða blóðrót hellt ofan í nautgrip- 
inn, pottur eða meira í senn; stundum er 
smáskorið sortulyng gefið inn í mjólk, 
hjer um hnefafylli, og stundum brennivín 
og mjólk saman; stundum batnar við 
blóðtöku á mjólkuræðum. Enn fremur 
er reynandi, að smásaxa hjer um hálfa 
alin af góðri rullu, og hella henni ofan 
í gripinn í nýmjólk. 

5. Júfurbólga. Veiki þessi kemur 
opt í kýr eptir burð, og enda þótt langt 
sje liðið frá burði, og verða stundum 
mikil brögð að henni. Hið fyrsta er að 

reyna, að ná mjólkinni úr júfrinu svo 
vel, sem verður, á hverju máli, hvað örð- 
ugt, sem það kann að vera; jafnframt má 
reyna bakstra, búna til úr soðnum rófum, 
með feiti í, og leggja þá volga við júfr- 
ið, fjórum eða fimm sinnum á dag; sjeu 
ekki rófur eða næpur til, má reyna sýru- 
bakstra volga; skal þá væta prjónabót í 
sýrunni heitri, og leggja við, eða hvað 
betra er, sjóða töðusinu í sýrunni, og 
leggja hana við. Sje hlaðarfi til, er 
hann hvað beztur til þessa. Að bera á 
júfrið grænsápu og brennivín, til helm- 
inga saman soðið, er og vel reynandi; 
en beztur áburður við júfurbólgu er 
kamfóruolia með svefndropum, sem eyðir 
bæði verk og bólgu. Stundum kemur 
júfurveiki í kýr á þann hátt, að júfrið 
verður sviókalt, og hleypur í bólguhellu; 
kýrin geldist upp, nema hvað istingur 
einn næst úr spenum hennar. Við þess- 
um kvilla er reynandi, að bera á allt 
júfrið hrátjöru nokkrum sinnum; eins 
má reyna að taka jakobsfífla eða lamba- 
blóm, skera í smátt, og seyða í helmingi 

meiru, að þyngd, af nýju smjöri, ósöltuðu, 
sía síðan feitina frá, og bera hana volga 
á, þrisvar á dag. 

6. Lungnaveiki (Heysótt) er alltíð 
hjer á landi, og verður nautpeningi að 
bana, eða styttir aldur hans. Gripum 
þeim, er þjást af henni, má taka blóð 
á hálsæðum, og láta blæða vel, enn frem- 
ur má setja hanka í brjóstið, og örfa 
drátt þeirra með því, að bera terpentínu- 
olíu á hankana. Heyið verður að vera 
ómyglað, og við og við ætti að gefa dá- 
litið af salti eða saltpjetri. Verði veik- 
in áköf, má gefa inn 2 til 3 lóð af 
saltpjetri, þrisvar á dag í nokkra daga, 
og taka blóð á hálsæðum tví- eða þrí- 
vegis. Sje gott þorskalýsi til, eða há- 
kallslýsi, má gefa af því pela í senn, 
nokkra morgna í röð, fyrir gjafir. Geti 
menn fengið tjöruvatn rjett til búið, er 
það gott við veiki þessari, blandað mjólk 
allt til helminga“. 


1) Tjöruvatn er þannig búið til: Á hjer um 
hálfan pott af góðri tjöru er hellt tveim pottum 
af vatni; síðan skal, fyrsta dægtið, hræra vatnið 

7. Uppþemba. Strax, sem verðug 
vart við kvilla þenna, á að setja stól 
pípu, og hafa í hana talsvert af salti, 
eða dálítið af tóbaksseyði, og ítreka 
þetta nokkrum sinnum á dag, þangað 
til bregður til batnaðar. Sje reyk- 
tóbak (Cardus) til, skal taka hnefafylli 
af því, og hella ofan ígripinn með mjólk. 
Sje brennivín til, sem staðið hefur á 
hvannarót, má gefa inn nokkra matspæni 
af því, um leið og stólpípan er sett, eða 
hafa dálítið af því í stólpípuna með. 

8. Þvagteppa. Við henni má reyna. 
blóðtöku á mjólkuræðum, eða taka 
þorskkvarnir, svo sem 9 til 12, mylja 
þær í dúpt, og gefa inn í mjólk. 8je 
hvalkvörn til, þykir hún áhrifameiri til 
inntöku á sama hátt. Bezt reynist 
sandsteinn sá, er myndast í blöðru hesta, 
er drepast úr steinsótt. Sje hellt á 
og tjöruna saman iðulega, aptur og aptur, með 
trjespítu, eða öðru, sem hentugt er til þess. 
því næst er ílátið, með tjörunni og vatninu Í, 
látið standa fyrir næsta dag, og setjast til, og 
eptir það er vatninu hellt af, og notað eptir þörf- 
um, hjer um 2—3 pottar á dag handa stórgrip. 

stein þenna sjóðandi vatni, svo sem 
potti, og vatnið látið kólna með stein- 
inum í, og því síðan hellt ofan í gripinn, 
greiðist þvagrásin innan stundar; „gratia“ 
er líka vel reynandi í þess konar veiki, 
en þá þarf inntakan að vera talsverð. 


18. gr. 


Heymoð. Í 14. greinhjer að fram- 
an taldi jeg moðið undan heyinu með 
áburðinum undan kúnni, og gjörði jeg 
það af ásettu ráði; því að heysalli allur, 
sem ekki verður til fóðurs notaður, ætti 
í mykjuhauga að berast. Að vísu hef 
jeg vitað marga lasta þetta, og kalla ó- 
þrif, en engan hag til áburðar. Ólafur 
stiptamtmaður hefur og verið á því máli, 
að ófúið hey gjörði ekkert gagn sem á- 
burður. Mig furðar á, að svo greindur 
búmaður skuli ekki hafa veitt því eptir- 
tekt, hvað vel sprettur undan modsalla, 
eða þar sem heyrusli er fleygt, einkum 
sje það nokkuð mykjublandað; því að 
það skýlir eigi að eins jörðinni, heldur 
dregur: að sjer raka úr loptinu, enda í 

þurrviðri, og veitir hinn sama aptur 
jörðinni, semliggur undir. Þetta sannar 
reynsla útlendra jafnframt, og segja þeir 
upp á víst, að hálmur, gagnbleyttur í 
þvagi, hafi hinn mesta krapt í sjer, bæði 
til að geyma lengi í sjer vökva eptir 
rigningu, og líka til að draga að sjer 
loptsvökva. Að heyið hjá oss hafi sama 
krapt í sjer, sem hálmurinn, sjá- 
um vjer á mörgu. Danir brúka hálm- 
inn, sem er þó sæmilegt fóður, meir og 
minna til íburðar í mykjuna, láta hann 
þvælast innan um hana á flórnum, og 
þerra upp með honum þvag allt og bleytu; 
en ekki láta þeir moka flórinn daglega, 
og stundum ekki nema á viknamótum. 
Væri svona farið að, eða á svipaðan 
hátt, yrði moðið og allur ónýtur ruddi 
oss hinn bezti áburður. Jeg hef sjálfur 
reynt það, að á nýsljettaðar flatir er 
hesthúshaugur nýr, sem helmingur er 
moðsalli, hinn bezti áburður. Fyrst jeg 
er að minnast á það, sem áburði við- 
víkur, viljeg geta þess, að menn gjöra 
sjer mikinn skaða með því, hversu þeir 

haga áburði á tún og vallarávinnslu. 
Bezt væri að bera alla hauga á að vor- 
inu, og sjálfsagt hesthúshauga; því að, sjeu 
þeir nýir, eru þeir góður áburður. Þá er 
annað, að sumir vanda of mjög vallar- 
ávinnslu í því tilliti, að þeir hreinsa 
túnin um leið; þetta er hinn mesti skaði 
fyrir grasvöxtinn. Það á að berja á- 
burðinn nokkuð smátt, og klárbreiða hann 
síðan, eða ausa honum; láta svo allar 
hrannir og köggla liggja á túninu, þang- 
að til að það verður naumast hreinsað 
fyrir grasvexti. Allan afrakstur skal 
bera í haugstæðin, eða forarvilpur, eða 
stórar lautir, og hafa hann síðan fyrir 
áburð aptur næsta ár. Betra er að bera 
mikið á þann hluta túns, sem á er bor- 
ið, og láta hann heldur liggja áburðar- 
lausan næsta ár, og bera þannig á ýmsa 
hluta túns á víxl, heldur en að bera á 
allt túnið árlega að nafninu, en lítið 
alstaðar. 


19:gr. 
Töðuauki. AÐ auka töðufallið 

á túni sínu, á svo skylt við nautpenings 
notin, að jeg verð að víkja á það með 
fáeinum orðum. Að girða og sljetta tún, 
er hið bezta meðal til töðuaukans, sam- 
fara áburðinum. Að sljetta með plógi 
um girt svið, er án efa kostnaðarminnst, 
fljótlegast, fyrst í gagnið og endingarbezt; 
ættu menn því að leggja alla stund á, 
að þess konar sljettanir færu að tíðk- 
ast. þó er, að mínu áliti, svo arðsamt, 
að sljetta eins og almennt tíðkast, að 
jeg tel fátt af landvinnu arðsamara. Taki 
menn, t. a. m., fyrir þýfi í túnmóum 
ógrasgefnum, girði þar og sljetti tvær 
dagsláttur, yrði kostnaðurinn hjer um bil 
þessi: Girðingin kringum völl þenna yrði 
hjer um 170 faðmar, og væri faðmur- 
inn hlaðinn fyrir 4 fiska, yrðu 17 vættir, 
er girðingin kostaði.  Sljettunartímann 
gjöri jeg fyrir 2 menn 10 vikur; sje 
kaup þeirra og fæði um vikuna 3 vættir, 
verður sljettunarkostnaðurinn allur 30 
vættir; við þetta vil jeg enn bæta 3 
vættum, fyrir hesta brúkun, verkfæra slit, 
m. fi; þannig verður þá kostnaðarupp- 

hæðin alls 50 vættir. Nú gjöri jeg ráð 
fyrir, að völlur þessi gefi af sjer á 3. 
sumri, og þar eptir árlega, fullu kýrfóðri 
meira, en áður fjekkst af honum ósljett- 
uðum, án þess að nokkurt erfiði aukizt 
á, heldur verður það hins vegar ljettara 
og fljótunnara og gæði töðunnar meiri. 
Að sjá hag þann, er menn hafa af því, 
að auka meðalkú á búi sínu, án við- 
bótar í kostnaði, er auðgjört, samkvæmt 
því, sem vikið er á hjer að framan; 
getur hver greindur maður reiknað það 
meira eða minna, eptir ástæðum og 
skoðun hans á reikningsfærzlunni; en 
mín meining er sú, að slík túnbót, sem 
hjer ræðir um, verði búin að fullborga 
sig á 10 meðalárum eða betur, og jörð= 
in sjálf orðin þá nærfellt 1 hundraði 
betri, bæði til sölu, og einkum til á- 
býlis. 


20. gr. 


Niðurlag. Rit þetta er. næsta 
ófullkomið; veldur því bæði  þekk- 
ingar- og reynsluleysi mitt, og skortur 

á ljósri reynslu og ritgjörðum annara 
samlanda minna nú á tímum í þessu 
efni. Er það mikill bagi fyrir búnað 
vorn, hvað lítið er ritað um hann, og 
hvað lítið að þeir, sem annars eru þó 
góðir búhöldar, gjöra sjer far um, að 
fá skýra grein og áreiðanlega fyrir bún- 
aðinum, heldur lendir það opt í við- 
teknum vana eða óljósum ágizkunum; 
og þó menn spyrji suma, sem greind 
hafa á búnaði, og búnast vel, þá„geta 
þeir samt ekki gjört skýra grein fyrir 
honum; nokkrum þykir mikið fyrir, að 
láta í ljósi álit sitt og meiningar, og 
til munu þeir vera, sem fyrir dulleika 
sakir vilja úr engu leysa, viðvíkjandi 
efnahag þeirra. Jeg lykta þá ritling 
þenna með ósk þeirri, að hann gæti orð- 
ið einhverjum til leiðbeiningar, sem 
skammt eru komnir á veg í búnaðar- 
fræði, og til varúðar, að menn lasti ekki 
kýr yfir skör fram, eða gjöri lítið úr arði 
þeim, sem af þeim fellur, eins og nokkrum 
mun hætt við. 

